Andaandi

Andaandi eli dongolawi on Sudanin pohjoisosassa puhuttu uhanalainen nubialainen kieli. Sitä puhui vuonna 1996 äidinkielenään 180 000 ihmistä, ja määrä on laskusuunnassa puhujien siirtyessä yhä enemmän käyttämään sudaninarabiaa.

Andaandi on läheistä sukua Egyptissä puhutulle kenzin kielelle, ja joskus kielistä käytetään yhteisnimitystä kenzi-dongolawi tai kenuzi-dongola. Ethnologue luokitteli kenzin ja dongolawin alun perin saman kielen murteiksi, mutta helmikuussa 2012 luokittelua muutettiin ja kielille määriteltiin omat erilliset kielikoodit.

Andaandin puhujat käyttävät itse kielestään nimeä andaandi. Kansainvälisesti käytetään myös arabiankielistä nimitystä dongolawi (), joka viittaa muinaiseen Dongolan kaupunkiin.

Lähteet 

Nubialaiset kielet
Sudanin kielet
Uhanalaiset kielet